תחנת הרכבת חיפה מרכז – השמונה

תחנת הרכבת חיפה מרכז – השמונה (נקראה "תחנת חיפה מרכז" עד שנת 2006) היא תחנת נוסעים של רכבת ישראל בכיכר פלומר, שבאזור העיר התחתית של חיפה. התחנה נמצאת בק"מ ה-1.422 על הקו הראשי של רכבת ישראל, סמוך לממגורות דגון ולנמל חיפה (כולל אולם הנוסעים) ובקרבת תחנת פוניקולר (תחנת "כיכר פריז" של הכרמלית). בתחנה ממוקמים משרדים שונים של חברת רכבת ישראל.

==היסטוריה==
התחנה בשנת 1946
חיפה מרכז השמונה, אפריל 2006
התחנה נפתחה ב-1 ביוני 1937 על ידי שלטונות המנדט הבריטי במסגרת פרויקט הרחבתו של נמל חיפה. התחנה נבנתה על שטחי ים שיובשו לצורך הקמת הנמל. ברחוב שבו הוקמה התחנה ("Kingsway" דאז, "דרך העצמאות" בשנות האלפיים) המבנים עוצבו בהשראת הסגנון הבינלאומי. על מנת להשתלב באופי הרחוב, התחנה נבנתה במקביל למבני הרחוב ובסגנון אדריכלי זהה. בשל כך, מבנה התחנה מקביל לכביש שאליו הוא פונה, ואינו מקביל למסילות הרכבת. כמה שנים לאחר הקמת הבניין, הוספה לו קומה שנייה.

הבריטים הוסיפו להחזיק בשטח התחנה גם לאחר קום המדינה, כחלק ממאחז בריטי מצומצם בחיפה, עד לסוף יוני 1948.

שלוש מתחנות האוטובוסים המרכזיות של חיפה פעלו במרחק קצר מן התחנה. תחילה, באמצע דרך העצמאות, אחר כך, בכיכר פלומר שבחזית התחנה, וכן בפינת רחוב יפו ושדרות בן-גוריון. באמצע שנות ה-70, הועברה תחנת האוטובוסים המרכזית לבניין חדש באזור בת גלים. אז, הפכה כיכר פלומר לחניון המשרת את התחנה.

כשנבנתה התחנה, היו בה שני רציפי צד – רציף 1 בצמוד לאולם הנוסעים ומולו רציף 2. בחלוף השנים התווספה מסילה שלישית ליד רציף 2, וכך נוצר אי רציפים שכלל את רציפים 2 ו־3. אורך הרציפים בתחנה הוא 280 מטר. על רציף 1 הוקם מבנה קטן שקומתו הראשונה משמשת כשירותים ציבוריים וקומתו השנייה כתא איתות ובקרה. בין הרציפים הותקן גשר להולכי רגל, שמדרגותיו ברציף 1 שימשו גם כמדרגות לתא האיתות והבקרה. בשנת 2003, החלו שיפוצים בתחנה, אשר כללו את שיפור הפן האסתטי של התחנה והפיכתה לנגישה לאנשים בעלי מוגבלויות. במסגרת השיפוצים נחפר מעבר תת-קרקעי הכולל גם מעליות. לאחר פתיחת המעבר התת-קרקעי, פורק הגשר להולכי הרגל, על מנת לאפשר חשמול עתידי של קווי הרכבת.

ב-16 ביולי 2006, בעיצומה של מלחמת לבנון השנייה, שותקה תנועת הרכבות לתחנה לאחר שרקטת קטיושה פגעה במוסכי הרכבת בחיפה והרגה שמונה מעובדי רכבת ישראל. ב-10 ביולי 2007 החליטה רכבת ישראל לשנות את שמה של תחנת הרכבת ל"תחנת הרכבת חיפה מרכז – השמונה", ובכך, להנציח את שמונת עובדי הרכבת שנהרגו.

ביוני 2015, שר האוצר משה כחלון וראש עיריית חיפה יונה יהב חתמו על הסכם לפיתוח חיפה. ההסכם, כולל שיקוע מסילת הרכבת בעיר והקמת תחנת הרכבת חיפה – בית המכס במקום חיפה מרכז – השמונה. עלות פרויקט השיקוע הוערכה ב-1.3 מיליארד שקל. מועצת עיריית חיפה אישרה את הסכם בנובמבר 2015. שיקוע המסילה מתוכנן במסגרת תוכנית "חזית הים העירונית" בנמל חיפה, הכולל הסבת חלקו המערבי של הנמל למתחם בילוי ותיירות המתחבר לעיר ללא חסימה של מסילות הברזל באזור. 

בדצמבר 2021, הוועדה לתשתיות לאומיות אישרה את מתווה התוכנית למנהור מסילות הרכבת בחיפה ("תת"ל 65/ב"). על פי תוכנית זאת שתי מסילות הרכבת הקיימות ועוד שתיים חדשות ייבנו במנהרה שתעבור מצומת פז שבמזרח העיר ותגיע עד לחוף הכרמל, תחנת הרכבת מרכז השמונה תבוטל, ותחנת "בית המכס" (כנראה בשם תחנת "קריית הממשלה") תבנה במקומה.

== קווי אוטובוס העוברים בתחנה ==
=== מטרונית ===
קווים 1, 2 ו5א של המטרונית עוברים בתחנה.
{| class="wikitable"
|+
!קו
!מפעילה
!מסלול
!הערות נוספות
|-
|1
| rowspan="3" |סופרבוס
|מרכזית חוף כרמל - מרכז הקונגרסים - בית עלמין - שדרות ההגנה - בת גלים - המושבה הגרמנית - ת. רכבת מרכז השמונה - קריית הממשלה - עיר תחתית - גשר פז - מרכזית המפרץ - שדרות ההסתדרות, בתי הזיקוק - חוצות המפרץ - קריית חיים - קריית מוצקין - מרכזית הקריות
|♿🌙
|-
|2
|רכבת בת גלים - המושבה הגרמנית - ת. רכבת מרכז השמונה - קריית הממשלה - העיר התחתית - גשר פז - מרכזית המפרץ - צומת קריית אתא - משטרת זבולון - קריית אתא
|♿
|-
|5א
|רכבת בת גלים - המושבה הגרמנית - ת. רכבת מרכז השמונה - קריית הממשלה - העיר התחתית - גשר פז - צ'ק פוסט - נשר - יגור.
|♿
|}

<br />

=== קווי אוטובוס עירוניים ובינעירוניים בתחנה ===
{| class="wikitable"
!קו
!מפעילה
!מסלול
!הערות נוספות
|-
|14/14א
| rowspan="5" |אגד
|בת גלים - בית חולים רמבם - המושבה הגרמנית - ת. רכבת מרכז השמונה - קריית הממשלה - הדר - שוק תלפיות - חליסה - מורדות נווה שאנן - יזרעאליה - נווה שאנן - שכונת זיו - רמות רמז - בית חולים פילמן - שכונת זיו - נווה שאנן - יזרעאליה - מורדות נווה שאנן - חליסה - הדר - שוק תלפיות - קריית הממשלה - ת. רכבת מרכז השמונה - המושבה הגרמנית - בית חולים רמבם - בת גלים
|♿ 🔄 שבתות בלבד.
|-
|17
|מרכזית חוף כרמל - מרכז הקונגרסים - בית עלמין - שדרות ההגנה - בת גלים - בית חולים רמבם - המושבה הגרמנית - ת. רכבת מרכז השמונה - קריית הממשלה - עיר תחתית - חליסה - מורדות נווה שאנן - נווה שאנן - שכונת זיו - טכניון
|♿
|-
|18
|רכבת בת גלים - המושבה הגרמנית - ת. רכבת מרכז השמונה - העיר התחתית - הדר - חליסה - נווה שאנן - חניון אגד נווה שאנן
|♿
|-
|19/19א
|בת גלים - בית חולים רמבם - המושבה הגרמנית - ת. רכבת מרכז השמונה - קריית הממשלה - הדר - שוק תלפיות - חליסה - מורדות נווה שאנן - נווה שאנן - שכונת זיו - טכניון
|♿ ערב בלבד.
|-
|36/36א
|רכבת בת גלים - המושבה הגרמנית - ת. רכבת מרכז השמונה - קריית הממשלה - הדר - שוק תלפיות - חליסה - מורדות נווה שאנן - נווה שאנן - שכונת זיו - דניה - אוניברסיטה
|♿
|-
|58
| rowspan="2" |סופרבוס
|ת. רכבת מרכז השמונה - המושבה הגרמנית - סטלה מאריס - כרמל צרפתי - מרכז הכרמל - אחוזת שמואל - רמות גולדה - צומת דמון - עספיא - דאלית אל כרמל
|♿
|-
|193
|חיפה - נשר - צומת יגור - קריית טבעון - רמת ישי - צומת נהלל - צומת ברוך - מכללת עמק יזרעאל - עפולה
|🌙 
|-
|200
| rowspan="3" |אגד
|חוף דדו - ת. רכבת חוף הכרמל - מרכז הקונגרסים - בית עלמין - בית חולים 10 - כרמל מערבי - מרכז הכרמל - שדרות מוריה - מרכז חורב - דניה - אוניברסיטה - שכונת זיו - טכניון - נווה שאנן - מורדות נווה שאנן - חליסה - הדר - הגפן - הברון הירש - מרכז רפואי לין - ת. רכבת מרכז השמונה - קריית הממשלה - עיר תחתית - קניון לב המפרץ - חוצות המפרץ - צומת קריית אתא - קריית חיים
|♿ 🌙 
|-
|205
|ת. רכבת מרכז השמונה - שדרות הציונות - הדר - בית חולים בני ציון - מרכז הכרמל - בית חולים אלישע - הגנים הבהאים - כרמל צרפתי - קריית שפרינצק - שער העלייה - בית עלמין - מתמ - חוף דדו - ת. רכבת חוף הכרמל - טירת כרמל
|♿ 🌙 
|-
|217
|בת גלים - בית חולים רמבם - ת. רכבת מרכז השמונה - קריית הממשלה - עיר תחתית - גרנד קניון - נווה שאנן - שכונת זיו - טכניון
|♿
|-
|332
|נסיעות ותיירות נצרת
|חיפה - נשר - צומת יגור - קריית טבעון - רמת ישי - צומת נהלל - מגדל העמק - יפיע - נצרת - נוף הגליל
|
|}

מקרא סימנים:

* ♿ - אוטובוס עירוני נגיש
* 🔄 - קו סיבובי (מעגלי)
* 🌙 - קו לילה

== מבנה התחנה ==
מרכז
מסילה כפולה עוברת בתחנה – מסילה צפונית (צמודה לרציף 2) לרכבות צפונה ומסילה דרומית (צמודה לרציף 1) לרכבות דרומה. מסילה נוספת (צמודה לרציף 3) עוברת בתחנה – המסילה מסתעפת צפונה מהמסילה הכפולה ממערב לתחנה ומתכנסת בחזרה למסילה מעט מזרחה מהתחנה. בנוסף, ישנה שלוחה ממערב לתחנה למסילת ברזל של ממגורת דגון.

רציף 1 הוא רציף צד הצמוד לאולם הנוסעים. רציפים 2 ו־3 הם אי רציפים, אליו ניתן להגיע באמצעות מעבר תת-קרקעי, הנגיש אף באמצעות מעליות. כניסה לתחנה ויציאה ממנה אפשריות רק דרך אולם הנוסעים הצמוד לרציף 1 הפתוח בכל שעות היממה.

{| align=center
|<gallery widths="235px" heights="165px" perrow="4">
קובץ:Haifa Central train station, 2007.JPG|הכניסה לתחנה לפני שינוי השם <small>(אפריל 2007)</small>
קובץ:Haifa Merkaz-Hashmona Rail station.jpg|רחבת החנייה של התחנה והכניסה אליה <small>(אפריל 2007)</small>
קובץ:300 2010-09-06 09-26-04 Haifa Central Station.JPG|רציפים 1 ו-2 וביניהם, המסילות <small>(ספטמבר 2010)</small>
קובץ:301 2010-09-06 09-26-53 Haifa Central Station.JPG|אזור ההמתנה לרכבת - רציף 1 <small>(ספטמבר 2010)</small>
</gallery>
|}

==שירות הרכבות בתחנה==

== תוכניות עתידיות ==
בהתאם לתת"ל 65, התחנה עתידה להיות מוסבת לתחנה תת-קרקעית בשם "תחנת חיפה בית המכס".כתובת זיכרון המפרטת את נסיבות שינוי שם התחנה

== קישורים חיצוניים ==

*[https://www.rail.co.il/?page=stationinfo&stationname=2100 תחנת הרכבת חיפה מרכז – השמונה] באתר רכבת ישראל
*

==הערות שוליים==

קטגוריה:העיר התחתית
מרכז – השמונה
חיפה מרכז - השמונה
קטגוריה:כביש 4
קטגוריה:מלחמת לבנון השנייה: אבידות והנצחה